2017 m. vasario 23 d. Nr.

Panevėžys

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos švietimo ir mokslo ministro 2017 m. sausio 23 d. įsakymu Nr. V-35 „Dėl švietimo ir mokslo ministro 2016 m. sausio 5 d. įsakymo Nr. V-1 „Dėl Neformaliojo vaikų švietimo lėšų skyrimo ir panaudojimo tvarkos aprašo patvirtinimo“ pakeitimo“, Panevėžio rajono savivaldybės taryba n u s p r e n d ž i a:

Pakeisti Neformaliojo vaikų švietimo lėšų skyrimo ir panaudojimo tvarkos aprašą, patvirtintą Panevėžio rajono savivaldybės tarybos 2016 m. sausio 28 d. sprendimu Nr. T-7 „Dėl Neformaliojo vaikų švietimo lėšų skyrimo ir panaudojimo tvarkos aprašo patvirtinimo“:

1. pakeisti 4 punktą ir jį išdėstyti taip:

„4. NVŠ lėšos savivaldybėms skirstomos ir skiriamos taip:

4.1. nustatoma vienam mokiniui mėnesiui skiriama lėšų suma, kuri apskaičiuojama visą valstybės biudžete NVŠ skirtą sumą padalijus iš mokinių, praėjusių kalendorinių metų rugsėjo 1 d. besimokiusių pagal bendrojo ugdymo programas, skaičiaus ir iš finansuojamo laikotarpio mėnesių skaičiaus;

4.2. savivaldybei tenkanti lėšų suma apskaičiuojama vienam mokiniui mėnesiui 4.1 papunktyje nustatytą dydį padauginus iš savivaldybėje praėjusių kalendorinių metų rugsėjo 1 d. pagal bendrojo ugdymo programas besimokiusių vaikų skaičiaus ir mėnesių skaičiaus. Valstybės biudžeto lėšos savivaldybėms skiriamos švietimo ir mokslo ministro įsakymu.“;

2. pakeisti 5 punktą ir jį išdėstyti taip:

„5. NVŠ lėšomis gali būti finansuojama tik viena vaiko pasirinkta NVŠ programa, kuriai NVŠ lėšas skiria ta savivaldybė, kurioje vaikas mokosi pagal NVŠ programą, neatsižvelgiant į tai, kurioje savivaldybėje jis gyvena ir mokosi pagal bendrojo ugdymo programą.“;

3. pakeisti 6 punktą ir jį išdėstyti taip:

„6. Jei NVŠ lėšų yra mažiau, nei vaikų, norinčių dalyvauti NVŠ programose, pirmumo teisė naudotis NVŠ lėšomis suteikiama Panevėžio rajono bendrojo ugdymo mokyklose besimokantiems mokiniams.“;

4. pripažinti netekusiais galios 8 ir 9 punktus;

5. pakeisti 11.2 punktą ir jį išdėstyti taip:

„11.2. ugdymo priemonės ir kitos išlaidos, tiesiogiai susijusios su NVŠ programos vykdymu (pvz. ugdymui būtinų patalpų nuoma, išlaidos NVŠ kokybei užtikrinti ir kt.“;

6. pakeisti 12 punktą ir jį išdėstyti taip:

„12. NVŠ lėšų negalima naudoti:

12.1. pramoginių renginių, vaikų poilsio ir su jomis susijusioms išlaidoms apmokėti;

12.2. NVŠ programoms, kai NVŠ teikėjas yra mokykla, teikianti bendrąjį ugdymą, finansuoti;

12.3. rekonstrukcijos, statybos išlaidoms padengti ir ilgalaikiam turtui įsigyti;

12.4. NVŠ programos vykdytojo įsiskolinimams padengti.“;

7. pakeisti 14 punkto pirmąją pastraipą ir ją išdėstyti taip:

„14. Laisvieji mokytojai, pvz., menininko statusą turintys asmenys, kultūros darbuotojai ir pan., norintieji įgyvendinti NVŠ programas:“;

8. papildyti 18¹ punktu:

„181. Maksimalų vaikų skaičių NVŠ programos įgyvendinimo grupėje nustato Savivaldybės administracijos direktorius“;

9. pripažinti netekusiu galios 23 punktą;

10. pakeisti 29 punktą ir jį išdėstyti taip:

„29. Savivaldybė už panaudotas valstybės biudžeto lėšas per 20 darbo dienų pasibaigus kalendoriniams metams Švietimo ir mokslo ministerijos Buhalterinės apskaitos skyriui pateikia formą Nr. 2 – biudžeto išlaidų sąmatos vykdymo 20   m.       d. ataskaitą, patvirtintą Lietuvos Respublikos finansų ministro 2008 m. gruodžio 31 d. įsakymu Nr. 1K-465 „Dėl Valstybės ir savivaldybių biudžetinių įstaigų ir kitų subjektų žemesniojo lygio biudžeto vykdymo ataskaitų sudarymo taisyklių ir formų patvirtinimo“, banko išrašą arba laisvos formos pažymą apie lėšų likutį sąskaitoje.“.

Sigita Jasiūnienė

2017-02-10

**PANEVĖŽIO RAJONO SAVIVALDYBĖS ADMINISTRACIJOS**

**ŠVIETIMO, KULTŪROS IR SPORTO SKYRIUS**

Panevėžio rajono savivaldybės tarybai

**AIŠKINAMASIS RAŠTAS DĖL SPRENDIMO „DĖL PANEVĖŽIO RAJONO SAVIVALDYBĖS TARYBOS 2016 M. SAUSIO 28 D. SPRENDIMO NR. T-7 „DĖL NEFORMALIOJO VAIKŲ ŠVIETIMO LĖŠŲ SKYRIMO IR PANAUDOJIMO TVARKOS APRAŠO PATVIRTINIMO“ PAKEITIMO“ PROJEKTO**

2017 m. vasario 10 d.

Panevėžys

**Projekto rengimą paskatinusios priežastys.** Švietimo ir mokslo ministro 2017 m. sausio 23 d. įsakymu Nr. V-35 pakeistas švietimo ir mokslo ministro 2016 m. sausio 5 d. įsakymas Nr. V-1 „Dėl Neformaliojo vaikų švietimo lėšų skyrimo ir panaudojimo tvarkos aprašo patvirtinimo“, todėl keičiamas ir Neformaliojo vaikų švietimo lėšų skyrimo ir panaudojimo tvarkos aprašas, patvirtintas Savivaldybės tarybos 2016 m. sausio 28 d. sprendimu Nr. T-7.

**Sprendimo projekto esmė ir tikslai.** Sprendimo projekte siūloma patvirtinti Neformaliojo vaikų švietimo (toliau – NVŠ) lėšų skyrimo ir panaudojimo tvarkos aprašo pakeitimus.

Švietimo ir mokslo ministro 2017 m. sausio 19 d. įsakymu Nr. V-29 „Dėl Lietuvos Respublikos valstybės biudžeto lėšų, skirtų neformaliajam vaikų švietimui, 2017 metais paskirstymo pagal savivaldybes, patvirtinimo“ Panevėžio rajono savivaldybei 2017 m. skirta   
63 tūkst. Eur neformaliajam vaikų švietimui organizuoti, skaičiuojant po 2,22 Eur mėnesiui kiekvienam vaikui pagal rugsėjo 1 d. 1–12 kl. mokinių skaičių (iš viso 3 154 mokinių). Planuojama, kad 2017 m. NVŠ veikloje (kovo–gegužės ir rugsėjo–gruodžio mėnesiais) dalyvaus apie   
600 mokinių, kuriems būtų skirta po 15 Eur mėnesiui. NVŠ veiklas planuoja vykdyti 24 teikėjai, akredituotos 48 programos.

**Kokių pozityvių rezultatų laukiama.** Bus tenkinami mokinių pažinimo ir saviraiškos poreikiai, tai padės vaikams tapti aktyviais visuomenės nariais.

**Galimos neigiamos pasekmės priėmus projektą, kokių priemonių reikia imtis, kad tokių pasekmių būtų išvengta.** Nėra pagrįstų duomenų apie galimas neigiamas pasekmes priėmus teikiamą sprendimo projektą.

**Kokius galiojančius teisės aktus būtina pakeisti ar panaikinti, priėmus teikiamą projektą.** Nėra.

Reikiami paskaičiavimai, išlaidų sąmatos bei finansavimo šaltiniai, reikalingi sprendimui įgyvendinti. Lėšos bus skiriamos iš valstybės biudžeto. Neformaliojo vaikų švietimo lėšos skiriamos pagal praėjusių kalendorinių metų rugsėjo 1 d. savivaldybės bendrojo ugdymo mokyklose besimokančių vaikų skaičių. Savivaldybei bus skirta 63 tūkst. eurų. Panaudojus šias lėšas, NVŠ veikloje turėtų dalyvauti apie 600 vaikų.

**Kiti, sprendimo projekto rengėjo nuomone, reikalingi paaiškinimai.**

Nėra.

Vyr. specialistė Sigita Jasiūnienė